MEGÁLLAPODÁS 


amely létrejött egyrészről Martfű Város Önkormányzata képviseletében  Dr. Papp Antal polgármester, másrészről a Dr. Bezsilla MED. Kft. – Martfű, Széchenyi út 20. adószám: 11273042-1-16- képviseletében Dr. Bezsilla Erzsébet között, melyben  az 2013. január  1-től érvényes  egészségügyi szolgáltatás nyújtására vonatkozó megállapodás felülvizsgálata tárgyában, melynek alapján az alábbi megállapodást kötik:
1. Felek megállapodnak abban, hogy Martfű város teljes közigazgatási területére kiterjedően a gyermek háziorvosi alapellátás feladatait területi ellátási kötelezettséggel a Dr. Bezsilla MED. Kft. látja el a vonatkozó jogszabályi feltételeknek megfelelően. 
2. A háziorvosi alapellátást az egészségügyi szolgáltató a személyes ellátásra kötelezett orvos Dr. Bezsilla Erzsébet – orvosi nyilvántartási száma: 47109 - közreműködésével látja el.
 3. A területi ellátási kötelezettséget a Dr. Bezsilla MED. Kft. biztosítja azzal, hogy a hozzá bejelentkezett személyekkel azonos ellátásban részesíti a körzetében lakó és más orvost választó biztosítottakat is, ha azok választott orvosukat felkeresni nem tudják.
4. A rendelési ideje:
Hétfő: 9-12
Kedd: 13-16
Szerda: 9-12
Csütörtök: 13 -16
Péntek: 9-12
Tanácsadás: Kedd: 8-10
5. Felek megállapodnak abban, hogy a Dr. Bezsilla MED. Kft. külön megállapodás alapján iskola-egészségügyi feladatot lát el, melyért – a mindenkor érvényben lévő jogszabály alapján – díjazásban részesül. Megállapodnak továbbá, hogy az egészségügyi szolgáltató a Játékvár Óvoda és Bölcsőde bölcsődei tagintézményében csoportonként heti egy órában (havi 12 órában) látja el az intézményi gyermekorvosi feladatokat. 
6. Az Önkormányzat az ügyeleti ellátást külön szerződésben, külső vállalkozóval biztosítja.
7. Martfű Város Önkormányzata a gyermek háziorvosi feladatai ellátásához térítésmentesen biztosítja a Dr. Bezsilla MED Kft. részére a Martfű, Gesztenye sor 8. szám alatti Egészségügyi Központban lévő 23,04 m2 alapterületű gyermek háziorvosi rendelőhelyiséget, valamint a hozzátartozó betegváró és szociális helyiségeket, s annak vagyonvédelmét.
8. Az Önkormányzat vállalja a fenti rendelő és kiegészítő helyiségek működtetését, (fűtés, világítás, víz-szennyvíz szolgáltatás, szemétszállítás, takarítás) melynek költségeihez a Dr. Bezsilla MED. Kft. a Martfű Város Önkormányzatának Képviselő-testülete által külön döntésében meghatározott – és folyamatosan felülvizsgált – mértékben járul hozzá, és a működtetési költséget számla alapján az Önkormányzatnak megtéríti.

9. A felek megállapodnak, hogy a használatba vett épület műszaki meghibásodásából eredő üzemeltetési költség többletet ( pl: csőtörés, elfagyás ) az Önkormányzat, mint az épület tulajdonosa köteles viselni. Az Önkormányzat gondoskodik továbbá a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes, vagy részleges cseréjével járó munkák elvégzéséről.
10. Felek megállapodnak abban, hogy Martfű Város Önkormányzata a külön rendeletben meghatározott minimum feltételhez szükséges, a Dr. Bezsilla MED. Kft. számára térítésmentesen rendelkezésre bocsájtott eszközöket a Kft. a  továbbiakban is használja és vállalja, hogy a későbbiekben a szükséges eszközöket saját erőből biztosítja, illetve saját felelősségi körében gondoskodik az eszközök működőképes rendelkezésre állásáról.  
Az egészségügyi szolgáltató, a Dr. Bezsilla MED. Kft. által vásárolt eszközök a továbbiakban a saját tulajdonát képezik, kivéve azok az eszközök, amelyeket a minimum feltétel pótlására szerzett be. A minimum eszközök pótlására, javítására szolgáló eszközök az Önkormányzat tulajdonát képezik. A továbbiakban nem használt, vagy leselejtezett eszközöket pedig az Önkormányzat részére visszaadja. 
11. Felek megállapodnak, hogy Martfű Város Önkormányzata - leltár szerint – térítésmentes használatra átadja a fenti rendelő berendezési tárgyait.  
12. A Dr. Bezsilla MED. Kft. vállalja, hogy a részére térítésmentesen rendelkezésre bocsátott berendezési tárgyak, felszerelések, eszközök állagát megóvja, vállalja, hogy a külön jogszabályban meghatározott minimum feltételekhez szükséges eszközök, műszerek karbantartásának, műszaki felülvizsgálatának költségeit átvállalja.  
13. A Dr. Bezsilla MED. Kft. vállalja, hogy saját költségén biztosítja a háziorvosi alapellátáshoz szükséges fogyóanyagokat.
14. Felek megállapodnak hogy a Martfű város teljes közigazgatási területére kiterjedő gyermek háziorvosi körzet betegellátását  a Dr. Bezsilla MED. Kft. folyamatosan biztosítja, akadályoztatása, tartós távolléte esetén helyettesítéséről és a helyettesítés költségeiről a Kft. gondoskodik.
15. A Dr. Bezsilla MED. Kft. vállalja, hogy a zavartalan betegellátáshoz szükséges szakdolgozókat saját költségén biztosítja, gondoskodik munkájuk ellátásához szükséges szakmai továbbképzésükről, távollétükben helyettesítésükről. 
16. Felek megállapodnak, hogy a gyermek háziorvosi körzet háziorvosi feladatainak ellátásához szükséges megállapodásban rögzítetteken túl az Önkormányzat anyagi kötelezettséget nem vállal, az ellátást végző esetleges csődje esetén minden kötelezettség a Dr. Bezsilla MED. Kft-t terheli. 
17. Az Önkormányzat kártalanítási kötelezettséggel tartozik a körzetmódosítás miatt bekövetkezett, háziorvost ért kár estén, melynek megállapításánál figyelembe kell venni a háziorvosi szolgáltató által a finanszírozása keretében a változás évét megelőző évben kapott egy éves összeget.
18. Az Önkormányzat a megállapodást – indoklással – felmondja, ha a háziorvos a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a háziorvos önálló egészségügyi tevékenység végzésére való jogosultságát bármely okból elveszti.
19. Jelen megállapodás 2017. október 1. napjától határozatlan időre, de minimum 2022. szeptember 30-ig kerül megkötésre. A felek a megállapodást 6 hónapos felmondási idővel írásban mondhatják fel.
A megállapodásban foglaltak módosítását bármelyik fél, bármikor kezdeményezheti.

20. A jelen megállapodásban nem rögzített kérdésekben a mindenkori jogszabályok az irányadók.  

M a r t f ű, 2017.  szeptember 28.
……………………………………….               ……………………………………….

